open-index/open-wikipedia-markdown huggingface dataset:
Σιναμπούνγκ

300px|thumb|Το όρος Σιναμπούνγκ τις 13 Σεπτεμβρίου 2010
Το όρος **Σιναμπούνγκ** είναι στρωματοηφαίστειο της Βόρειας Σουμάτρας στην Ινδονησία, το οποίο βρίσκεται, όπως και όλη η Ινδονησία, στο λεγόμενο Δαχτυλίδι της Φωτιάς. Η δημιουργία του τοποθετείται μεταξύ της Πλειστοκαίνου προς Ολοκαίνου περιόδου. Το Σιναμπούνγκ έχει 4 κρατήρες, από τους οποίους ο ένας είναι ενεργός. Η δημιουργία του οφείλεται στην βύθιση της Ινδικής πλάκας κάτω από την Ινδο-Αυστραλιανή. Στην  σύνθεσή του περιέχει ανδεσίτη και δακίτη. Το ύψος του είναι 2.460 μέτρα.

## Ηφαιστειάκη δραστηριότητα
Μεγάλη ροή λάβας από αυτό είχε πραγματοποιηθεί το 1600, αλλά από τότε το ηφαίστειο έμεινε ανενεργό για περισσότερα από 400 χρόνια. Στα τέλη Αυγούστου του 2010 ξεκίνησε να  εμφανίζει "ορισμένη ηφαιστειακή δραστηριότητα", με τις αρχές της Ινδονησίας να θέτουν την περιοχή σε συναγερμό. Περίπου 30.000 άνθρωποι απομακρύνθηκαν από τις εστίες τους. Στις 29 Αυγούστου το ηφαίστειο εξερράγη, εκτοξεύοντας άμμο και στάχτη ενάμισι χιλιόμετρο ψηλά, η οποία δεν προκάλεσε προβλήματα, ενώ λάβα παρατηρήθηκε στον κρατήρα.  Ένας άνθρωπος πέθανε από αναπνευστικά προβλήματα καθώς απομακρυνόταν από το σπίτι του. Το ηφαίστειο εξερράγη ξανά τις 3 Σεπτεμβρίου και τις 7 Σεπτεμβρίου. Η έκρηξη στις 7 Σεπτεμβρίου ήταν η ισχυρότερη, εκτοξεύοντας στάχτη πέντε χιλιόμετρα ψηλά. Η έκρηξη δεν δημιούργησε προβλήματα στις αεροπορικές μεταφορές.

Το ηφαίστειο εξερράγη ξανά το Σεπτέμβριο του 2013, αναγκάζοντας τις αρχές να εκκενώσουν την περιοχή γύρω του. Από την περιοχή απομακρύνθηκαν περίπου 6.200 άτομα. Η δραστηριότητα του ηφαιστείου στη συνέχεια μειώθηκε, αλλά το Νοέμβριο άρχισε να εκρήγνυται ξανά, με τις εκρηκτικές στήλες να φτάνουν σε ύψος 7 χιλιομέτρων, με αποτέλεσμα την απομάκρυνση περίπου 1.300 ανθρώπων. Στο ηφαίστειο άρχισε να αναπτύσσεται ένας δόμος λάβας. Το ηφαίστειο συνέχισε να αυξάνει την ισχύ των εκρήξεών, με πυροκλαστικές ροές στη νοτιοανατολική πλαγιά οι οποίες έφτασαν 4,5 χιλιόμετρα από το ηφαίστειο. Μερική κατάρρευση του δόμου είχε ως αποτέλεσμα την εμφάνιση ροών λάβας. Το ηφαίστειο την πρώτη εβδομάδα του Ιανουαρίου του 2014 εξεράγη 220 φορές. Για την προστασία των πολιτών ορίστηκε ζώνη εκκένωσης 5 χιλιόμετρων γύρω από το ηφαίστειο, η οποία έφτασε τα εφτά χιλιόμετρα στα νοτιοανατολικά, με αποτέλεσμα την απομάκρυνση σχεδόν 30.000 ανθρώπων, οι οποίοι εγκαταστάθηκαν σε προσωρινούς καταβλυσμούς. Η ηφαιστειακή δραστηριότητα άρχισε να μειώνεται με αποτέλεσμα οι αρχές να θεωρήσουν ότι ήταν ασφαλές να επιστρέψουν οι πρόσφυγες στα σπίτια τους την 31η Ιανουαρίου 2014. Όμως το ηφαίστειο εξερράγη την επόμενη μέρα με αποτέλεσμα το θάνατο 16 ανθρώπων από πυροκλαστικές ροές κοντά στο χωριό Σουκαμεριάχ, συμπεριλαμβανομένων τεσσάρων φοιτητών που είχαν πάει να μελετήσουν το ηφαίστειο.

Τις 22 Μαΐου 2016, πυροκλαστική ροή από έκρηξη του ηφαιστείου σκότωσε εφτά άτομα.

Από τότε αναφέρονται εκρήξεις του ηφαιστείου κατά τακτά χρονικά διαστήματα, με την τελευταία στις 2 Μαρτίου 2021.

## Παραπομπές


Κατηγορία:Ηφαίστεια της Ινδονησίας
Ακανόνιστος γαλαξίας

[thumb|Το [Μέγα Νέφος του Μαγγελάνου|Μέγα και το Μικρό Νέφος του Μαγγελάνου είναι ακανόνιστοι γαλαξίες.]]

Ένας γαλαξίας ονομάζεται **ακανόνιστος** ή **ανώμαλος** όταν δεν έχει συγκεκριμένο σχήμα, όπως ένας σπειροειδής ή ένας ελλειπτικός γαλαξίας. Η εμφάνισή τους είναι ασυνήθιστη, χωρίς κεντρικό εξόγκωμα ή δομή σπειροειδή βραχίονα. Περιέχουν μεγάλες ποσότητες αερίου και σκόνης. Οι περισσότεροι από τους ακανόνιστους γαλαξίες ήταν σπειροειδείς ή ελλειπτικοί γαλαξίες που παραμορφώθηκαν από τη βαρυτική έλξη άλλων γαλαξιών. Συμβολίζονται με τα γράμματα **Ιrr** (Irregular = ανώμαλος).

Ο Έντγουιν Χαμπλ τους ταξινόμησε σε δύο ομάδες:
* Αυτοί που διαθέτουν μία δομή αλλά δεν είναι αρκετή για να τους ταξινομήσει στην ακολουθία του ξεκάθαρα, που χαρακτηρίζονται ως **Irr I**. Ο De Vancouleurs ταξινόμησε σε Sm αυτούς που είχαν σπειροειδή δομή και Im αυτούς που δεν είχαν.
* Αυτοί που δεν διαθέτουν καθόλου χαρακτηριστικά δομής, ταξινομούνται ως **Irr II**.

Μία τρίτη κατηγορία είναι οι νάνοι ακανόνιστοι γαλαξίες, που χαρακτηρίζονται ως dI ή dIrr (dwarf Irregular). Θεωρείται ότι είναι πανομοιότυποι με τους πρώτους γαλαξίες που σχηματίστηκαν στο Σύμπαν.

## Παραπομπές


*
Μπάρμπαρα Παρτί

Η **Μπάρμπαρα Χολ Παρτί** (*Barbara Hall Partee*), γεννημένη στις 23 Ιουνίου 1940 στο Ίγκλγουντ του Νιου Τζέρσεϊ, είναι καθηγήτρια Γλωσσολογίας και Φιλοσοφίας στο Κολλέγιο Άμχερστ της Μασαχουσέτης. Είναι μια από τους ιδρυτές της σύγχρονης τυπικής σημασιολογίας. Μέσα από την επαφή της με το φιλόσοφο και επιστήμονα της λογικής Ρίτσαρντ Μόνταγκιου κατά τη δεκαετία του 1970, οι έρευνες πάνω στην παραγωγική γλωσσολογία (generative grammar, generative linguistics) και στην τυπική αναλυτική φιλοσοφία συνέκλιναν. Έγινε ευρύτερα γνωστή αυτήν την προσέγγιση στη σημασιολογία των φυσικών γλωσσών ανάμεσα στους γλωσσολόγους, ειδικά σε μια εποχή που το πεδίο χαρακτηριζόταν από διενέξεις σχετικά με την Παραγωγική Σημασιολογία (Generative Semantics).

Τα τελευταία χρόνια ενδιαφέρεται για ένα νέο είδος διανοητικής σύνθεσης--δημιουργώντας συνδέσεις με την παράδοση της λεξιλογικής σημασιολογικής έρευνας όπως έχει ήδη εφαρμοστεί στη Ρωσία.

## Βραβεία
Οι τιμές που έχει λάβει περιλαμβάνουν την προεδρία της Γλωσσολογικής Κοινότητας της Αμερικής (Linguistic Society of America) το 1986, επίτιμα διδακτορικά από το Κολέγιο Swarthmore το 1989, το Πανεπιστήμιο Charles της Πράγας το 1992 και το Copenhagen Business School το 2005, εκλογή στην Αμερικανική Ακαδημία Τεχνών και Επιστημών το 1984 και στην Εθνική Ακαδημία Επιστημών των Ηνωμένων Πολιτειών το 1989. Το 1992 έλαβε το Max-Planck-Forschungspreis (*ερευνητικό βραβείο της Max Planck Society*, μαζί με τον Hans Kamp).

## Παραπομπές


## Εξωτερικοί σύνδεσμοι
* Η ιστοσελίδα της Μπάρμπαρα Παρτί 
* Barbara H. Partee: ''Reflections of a formal semanticist as of Feb 2005.'' (an extended version of the introductory essay in Barbara H. Partee: *Compositionality  in Formal Semantics: Selected Papers of Barbara Partee.* Blackwell Publishers, Oxford, 2004.) 

Κατηγορία:Αμερικανοί γλωσσολόγοι
Nslookup

Το **nslookup** είναι ένα πρόγραμμα υπολογιστή που χρησιμοποιείται στα Windows και στο Unix για την αναζήτηση πληροφοριών από εξυπηρετητές του Συστήματος Ονομάτων Τομέα (DNS), όπως οι διευθύνσεις IP κάποιου υπολογιστή, οι εγγραφές MX (MX records) για ένα όνομα τομέα (domain name) και οι εξυπηρετητές NS ενός τομέα.

## Υπόβαθρο

Το όνομα *nslookup* σημαίνει name server lookup («εύρεση στον εξυπηρετητή ονομάτων»). Σύγχρονες εναλλακτικές λύσεις για το *nslookup* είναι τα προγράμματα *[[Host (Unix)|host]]* και *[[Domain Information Groper|dig]]* που κυκλοφορούν με το BIND, τα οποία αναζητούν πληροφορίες εξυπηρετητών ονομάτων στο /etc/resolv.conf. Το *nslookup* εξακολουθεί να είναι χρήσιμο, γιατί μπορεί να εμφανίζει αν χρησιμοποιεί παλαιότερα αποθηκευμένη (cached) πληροφορία, κάτι που δεν κάνει το host.

## Χρήση

* server ΟΝΟΜΑ (όπου ΟΝΟΜΑ είναι το όνομα ή η διεύθυνση IP ενός εξυπηρετητή DNS, ο οποίος πρόκειται να ερωτηθεί). Δεν είναι πάντα δυνατό να ερωτηθεί ένας συγκεκριμένος εξυπηρετητής DNS γιατί κάποιες φορές τα ερωτήματα DNS μπλοκάρονται για να εμποδιστούν επιθέσεις άρνησης εξυπηρέτησης (denial of service attacks).
* set type=ΟΝΟΜΑ (όπου ΟΝΟΜΑ είναι ο τύπος της εγγραφής που αναζητείται). Για παράδειγμα η set type=mx δίνει τις εγγραφές ηλεκτρονικού ταχυδρομείου.

## Παράδειγμα
Ακολουθεί παράδειγμα χρήσης:

### Linux
 $ nslookup example.com
 Server:         192.168.0.254
 Address:        192.168.0.254#53

 Non-authoritative answer:
 Name:   example.com
 Address: 192.0.32.10

### Windows

 C:\Documents and Settings\User>nslookup example.com
 Server:  dsldevice.lan
 Address:  192.168.0.254
 
 Non-authoritative answer:
 Name:    example.com
 Address:  192.0.32.10

 C:\Documents and Settings\User>nslookup
 Default Server:  dsldevice.lan
 Address:  192.168.0.254
 
 > server 8.8.8.8
 Default Server:  google-public-dns-a.google.com
 Address:  8.8.8.8
 
 > set type=mx
 > wikipedia.org
 Server:  google-public-dns-a.google.com
 Address:  8.8.8.8
 
 Non-authoritative answer:
 wikipedia.org   MX preference = 10, mail exchanger = mchenry.wikimedia.org
 wikipedia.org   MX preference = 50, mail exchanger = lists.wikimedia.org
 > exit

## Κατανόηση

Οι πρώτες δύο γραμμές είναι πληροφορίες για τον εξυπηρετητή ονομάτων που δίνει την απάντηση. Οι επόμενες δύο γραμμές δείχνουν το όνομα και τη διεύθυνση IP του υπολογιστή με βάση τον οποίο γίνεται η αναζήτηση.

## Παραπομπές


Κατηγορία:Λογισμικό Unix
Κατηγορία:Λογισμικό Windows
Κατηγορία:Λογισμικό δικτύωσης
Γιώργος Καμίνης

Ο **Γιώργος Καμίνης** (Νέα Υόρκη, 15 Ιουλίου 1954) είναι Έλληνας πολιτικός και αφυπηρετήσας επίκουρος καθηγητής του Συνταγματικού Δικαίου στη Νομική σχολή του Πανεπιστημίου Αθηνών. Διετέλεσε δήμαρχος Αθηναίων από το 2011 μέχρι το 2019 και βουλευτής επικρατείας του ΠΑ.ΣΟ.Κ. - Κινήματος Αλλαγής από το 2019 έως το 2023. Επίσης υπηρέτησε και ως Συνήγορος του Πολίτη από το 2003 μέχρι το 2010. 

## Βιογραφικά στοιχεία
Γεννήθηκε στη Νέα Υόρκη.Έχει καταγωγή από τη Χίο και τα Ψαρά. 

Σπούδασε Νομική στο Εθνικό και Καποδιστριακό Πανεπιστήμιο Αθηνών, ακολούθησε μεταπτυχιακές σπουδές στο πανεπιστήμιο Παντεόν-Ασσάς (Paris II) και το 1989 έγινε διδάκτωρ του Πανεπιστημίου Σορβόννης (Paris I). Το 1990 εξελέγη λέκτορας Συνταγματικού δικαίου στη Νομική σχολή Αθηνών και το 1998 επίκουρος καθηγητής.

Από τον Φεβρουάριο του 2011 ήταν μέλος του Διοικητικού Συμβουλίου του Μουσείου της Ακρόπολης.

## Πολιτική σταδιοδρομία
Τον Μάιο του 2003 εξελέγη ομόφωνα Συνήγορος του Πολίτη από τη Διάσκεψη Προέδρων της Βουλής. Η θητεία του ανανεώθηκε τον Φεβρουάριο του 2008, ώσπου παραιτήθηκε το 2010.

Στις 5 Σεπτεμβρίου 2010 ανακοινώθηκε από το ΠΑ.ΣΟ.Κ. η υποψηφιότητά του για το αξίωμα του δημάρχου Αθηναίων, ύστερα από πρόταση της Δημοκρατικής Αριστεράς. Στήριξη προσέφεραν οι Οικολόγοι Πράσινοι, η Δράση και η Φιλελεύθερη Συμμαχία.

Στις δημοτικές εκλογές του 2010 εξελέγη δήμαρχος Αθηναίων κι επανεξελέγη στις δημοτικές εκλογές του 2014 συγκεντρώνοντας, στον δεύτερο γύρο, το 51,42% των ψήφων.

Στις 28 Αυγούστου 2017, ανακοίνωσε την υποψηφιότητά του για τις εκλογές για την ηγεσία του φορέα της Κεντροαριστεράς. Στον πρώτο γύρο της εκλογικής διαδικασίας, που διεξήχθη στις 12 Νοεμβρίου, έλαβε 28.581 σταυρούς προτίμησης και ποσοστό 13,66% με το οποίο κατετάγη τρίτος.

Στις ευρωεκλογές του 2019 ήταν υποψήφιος ευρωβουλευτής με το Κίνημα Αλλαγής. 

Στις βουλευτικές εκλογές του 2019 εξελέγη βουλευτής Επικρατείας με το Κίνημα Αλλαγής, ως μέλος του δικτύου «Ανανέωση».

## Παραπομπές


## Εξωτερικοί σύνδεσμοι

* «Ο συνήγορος των Αθηναίων», συνέντευξη στην ιστοσελίδα *Lifo*, 13 Οκτωβρίου 2010.
* Γιώργος Καμίνης, συνέντευξη στην ιστοσελίδα *Athens Voice*, 3 Νοεμβρίου 2010

Κατηγορία:Έλληνες νομικοί
Κατηγορία:Έλληνες πανεπιστημιακοί του 20ού αιώνα
Κατηγορία:Καθηγητές νομικής Αθηνών
Κατηγορία:Δήμαρχοι Αθηναίων
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Θύματα της Χρυσής Αυγής
Κατηγορία:Βουλευτές εκλεγμένοι με το ΠΑΣΟΚ - Κίνημα Αλλαγής
Κατηγορία:Έλληνες βουλευτές επικρατείας
Αλ Μπάιντα

Η **Αλ Μπάιντα** (αραβικά: البيضاء), γνωστή και ως **Μπέντα Λιττόρια** κατά την ιταλική κατοχή της χώρας, είναι πόλη της βορειοανατολικής Λιβύης, 200 χλμ. ανατολικά της Βεγγάζης.

Η σύγχρονη πόλη χτίστηκε τη δεκαετία του 1950. Αρχικά υπήρχαν σχέδια μεταφοράς της πρωτεύουσας της Λιβύης από την Τρίπολη στην Αλ Μπάυντα και για το λόγο αυτό κατασκευάστηκαν και τα απαραίτητα διοικητικά κτίρια. Τελικά το σχέδιο εγκαταλείφθηκε.

Η ιστορία της Αλ Μπάιντα εκτείνεται στην κλασική αρχαιότητα, όταν ήταν γνωστή ως **Βάλαγραι**. Τα ερείπια 2000 ετών της αρχαίας ελληνικής αποικίας της Κυρήνης βρίσκονται κοντά στο Σαχάτ.

## Δημογραφικά στοιχεία
Όπως και με άλλες πόλεις στη Λιβύη, υπάρχει εύλογο ποσοστό εθνοτικής ποικιλομορφίας στη Μπάιντα. Οι κάτοικοι της ανατολικής Λιβύης, συμπεριλαμβανομένης της Μπάιντα, ήταν κατά τους τελευταίους αιώνες κυρίως αραβικής καταγωγής. Οι πρώτοι κάτοικοι ήταν Βέρβεροι, και από τον 7ο αιώνα π.Χ. έως τον 7ο αιώνα μ.Χ., η κύρια εθνοτική ομάδα ήταν η ελληνική. Τον τελευταίο καιρό, σημειώθηκε εισροή Αφρικανών μεταναστών στη Μπάιντα. Η πόλη φιλοξενεί επίσης πολλούς Αιγύπτιους μετανάστες. Παρούσα είναι και μια μικρή ελληνική κοινότητα. Το ελληνικό νησί της Κρήτης βρίσκεται σε μικρή απόσταση από την Μπάιντα και πολλές σύγχρονες οικογένειες στην πόλη φέρουν κρητικά επώνυμα.

Η πλειονότητα των Λίβυων στη Μπάιντα είναι από Άραβες, Βερβέρους και Έλληνες απογόνους της εκατονταετίας, που έλεγχαν ιστορικά ένα τμήμα της Λιβύης. Η Μπάιντα και οι γύρω περιοχές ελέγχονταν από τη φυλή Μπάρασα. Στη σύγχρονη εποχή, ένας μεγάλος αριθμός Λιβύων από διάφορα μέρη της χώρας έχουν μετακομίσει στην πόλη.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Λιβύης
Αρχαιοΐντρις

Το είδος ***Archaeoindris fontoynonti*** είναι εξαφανισμένο είδος λεμούριου το οποίο ήταν το μεγαλύτερο πρωτεύον που εξελίχθηκε στη Μαδαγασκάρη. Ήταν το μοναδικό είδος του γένους ***Αρχαιοΐντρις*** (*Archaeoindris*). Ζύγιζε περίπου 200&nbsp;kg και είχε ύψος περίπου 1,5&nbsp;m, περισσότερο από ότι ένας ασημόραχος γορίλας. Ο *Αρχαιοΐντρις* ήταν ένα από τα οκτώ γνωστά μέλη της οικογένειας των παλαιοπροπιθηκίδων. Ανήκει στον κλάδο των λεμούριων που ονομάζεται «βραδύποδες λεμούριοι», λόγω του ότι έχουν παρόμοια κατασκευή με τους σύγχρονους βραδύποδες της Νότιας Αμερικής. Αρχικά το μεγάλο μέγεθος του σώματός του και η ανατομία του μηριαίου οστού του, υποδείκνυαν τρόπο ζωής παρόμοιο με αυτόν των εδαφικών βραδύποδων, και έτσι πιστεύονταν ότι ζούσε αποκλειστικά στο έδαφος. Καθώς όμως ήρθε στο φως περισσότερο απολιθωμένο υλικό, αποδείχθηκε ότι τα χέρια και τα πόδια του ήταν καλύτερα προσαρμοσμένα για αργό και δυσκίνητο σκαρφάλωμα. Οι καμπύλες των φαλάγγων των πρωτευόντων συσχετίζονται με την λειτουργία των ποδιών και των χεριών, πρωτεύοντα εξαιρετικά προσαρμοσμένα για ανάρτηση όπως ο ουρακοτάγκος έχουν τις πλέον καμπυλωμένες φάλαγγες. Οι βραδύποδες λεμούριοι χαρακτηρίζονται από πολύ καμπυλωμένες πρόσθιες φάλαγγες που πλησιάζουν αυτές των ουρακοτάγκων.

## Παραπομπές


Κατηγορία:Παλαιοπροπιθηκίδες
Κατηγορία:Προϊστορικά πρωτεύοντα
Μασταμπάς

**Μασταμπάς** είναι η αραβική ονομασία των πυραμιδοειδών τάφων της αρχαίας Αιγύπτου και ειδικότερα οι βαθμιδωτοί. Το εσωτερικό τους ήταν υπόγειο όπου εκεί κατά τους ερευνητές υποστηρίζεται ότι τοποθετούνταν ο νεκρός μέσα σε ξύλινο ή λίθινο φέρετρο. Στην ανατολική πλευρά των περισσοτέρων φέρονταν κόγχη - είσοδος σε μορφή θύρας καλούμενη ψευδόθυρα που συμβόλιζε την είσοδο στο βασίλειο των πνευμάτων. Η ψευδόθυρα ήταν διακοσμημένη με επιγραφές και τοιχογραφίες και σ' αυτήν τελούνταν οι νεκρικές σπονδές.

Υποστηρίζεται πως αυτές οι κόγχες αποτέλεσαν την απαρχή των ομοίων κατασκευών στη μετέπειτα αρχιτεκτονική των χριστιανικών και αργότερα των μουσουλμανικών ναών.

## Χρήση του όρου στην Κρήτη
Με το ίδιο όνομα **Μασταμπάς** φέρονται μια πρώην κοινότητα που σήμερα αποτελεί συνοικία του Ηρακλείου Κρήτης και ένας συνοικισμός στο Ρέθυμνο Κρήτης. Ως προς την πρώτη συνοικία, η ονομασία **Μασταμπάς** οφείλεται στο γεγονός ότι πολύ παλιά η περιοχή ήταν χώρος ταφής Τούρκων πολεμιστών.

## Πηγές
**Νεώτερον Εγκυκλοπαιδικόν Λεξικόν Ηλίου*, τ.13ος, σ.93

Κατηγορία:Αιγυπτιολογία
Κατηγορία:Ταφικά μνημεία και κατασκευές
Τουράνες Σκιάθου

Οι **Τουράνες** ή τα **Τρουλλονήσια** είναι δύο πολύ μικρές ακατοίκητες νησίδες των Βορείων Σποράδων που βρίσκονται νοτιοδυτικά της Σκιάθου. Διοικητικά ανήκουν στον δήμο Σκιάθου.

## Παραπομπές


Κατηγορία:Σποράδες
Υποσυνομοταξία

Στην συστηματική ταξινόμηση των εμβίων όντων, ως **υποσυνομοταξία** ονομάζεται η ταξινομική βαθμίδα που βρίσκεται μεταξύ της συνομοταξίας και της υπερομοταξίας. 

Δεν διαιρούνται όλες οι συνομοταξίες σε υποσυνομοταξίες. Αυτές που διαιρούνται περιλαμβάνουν:
* τα Αρθρόποδα: διαιρούνται στις υποσυνομοταξίες Τριλοβιτόμορφα, Χελικέρατα, Μυριόποδα, Εξάποδα και Οστρακόδερμα,
* τα Βραχιόποδα: διαιρείται στις υποσυνομοταξίες Linguliformea, Craniformea και Rhychonelliformea,
* τα Χορδωτά: διαιρούνται σε Ουροχορδωτά, Κεφαλοχορδωτά και την μεγαλύτερή τους υποσυνομοταξία των Σπονδυλωτών.

Κατηγορία:Ταξινομία
Σέσουλα Λευκάδας

Η **Σέσουλα** είναι μία μικρή ακατοίκητη νησίδα της Λευκάδας στο Ιόνιο Πέλαγος, η οποία βρίσκεται δυτικά του νησιού, απέναντι από το Αθάνι και το Καλαμίτσι. Πρόκειται για μια ξερονησίδα με υψηλούς βράχους από τη μια πλευρά και χαμηλότερους στην άλλη. Θεωρείται ότι αποτελεί μάλλον τη βάση σεισμογενούς ρήγματος ενώ από πλευράς ψαριών θεωρείται καλός ψαρότοπος στην περιοχή. 

## Παραπομπές


Κατηγορία:Επτάνησα
Κατηγορία:Περιφερειακή ενότητα Λευκάδας
Κατηγορία:Ελληνικές βραχονησίδες
Πρασονήσι Καστού

Το **Πράσο** ή **Πρασονήσι** ή **Μαγγελαριά** ή **Νησόπουλο** είναι μία μικρή ακατοίκητη νησίδα του Ιονίου Πελάγους. Ανήκει στο νομό Λευκάδας και στο νησιωτικό σύμπλεγμα των  Τηλεβοεϊδών νήσων. Βρίσκεται πολύ κοντά και ανατολικά του Καστού, σχεδόν στο μέσο τμήμα του. Από το 2021 απογράφεται ξεχωριστά χωρίς μόνιμους κατοίκους στην Δημοτική Ενότητα Καστού.

## Παραπομπές


Κατηγορία:Επτάνησα
Κατηγορία:Περιφερειακή ενότητα Λευκάδας
Κατηγορία:Ελληνικές βραχονησίδες
Σιδηρά Λευκάδος

Η **Σιδηρά** είναι μία μικρή ακατοίκητη νησίδα του Ιονίου Πελάγους. Ανήκει στο νομό Λευκάδας και βρίσκεται νοτιοδυτικά της Λευκάδας, απέναντι από το ακρωτήριο Δουκάτο.

## Παραπομπές


Κατηγορία:Επτάνησα
Κατηγορία:Περιφερειακή ενότητα Λευκάδας
Κατηγορία:Ελληνικές βραχονησίδες
Διάπλο Μαθρακίου

Το **Διάπλο (ή Διάπολο)** είναι μία μικρή ακατοίκητη νησίδα του Ιονίου Πελάγους με έκταση 0,310 τ.χλμ. και ψηλότερο σημείο στα 29 μέτρα. Ανήκει στο νομό Κέρκυρας και στο νησιωτικό σύμπλεγμα των Διαπόντιων νήσων. Βρίσκεται ανατολικά του Μαθρακίου και δυτικά της Κέρκυρας. Ως οικισμός αναφέρεται επίσημα για πρώτη φορά το 2001 να απογράφεται στην τότε κοινότητα Μαθρακίου και σύμφωνα με την απογραφή 2011 δεν έχει κατοίκους.

## Παραπομπές


Κατηγορία:Επτάνησα
Κατηγορία:Περιφερειακή ενότητα Κέρκυρας
Κατηγορία:Διαπόντια Νησιά
Κατηγορία:Ελληνικές βραχονησίδες
Κατηγορία:Δήμος Κεντρικής Κέρκυρας και Διαποντίων Νήσων
Μικροκήβος της Βέρθας

Το είδος ***Microcebus berthae*** (***Μικροκήβος της Βέρθας***) γνωστό και ως **λεμούριος ποντικός της Μαντάμ Μπερτ** (*Madame Berthe's Mouse Lemur*) είναι ο μικρότερος λεμούριος ποντικός και το μικρότερο πρωτεύον του κόσμου, με μέσο μήκος σώματος 92&nbsp;mm και βάρος περίπου 30&nbsp;g. Βρίσκεται στο Εθνικό Πάρκο ''Kirindy Mitea'' στη δυτική Μαδαγασκάρη. Το είδος έχει χαρακτηριστεί ως Κινδυνεύον από την IUCN, καθώς έχει μικρή κατανομή η οποία εξακολουθεί να περιορίζεται σε συνδυασμό με την υποβαθμιζόμενη φυσική του κατοικία.

## Παραπομπές


## Εξωτερικοί σύνδεσμοι

*Εικόνες στο ARKive

Κατηγορία:Χειρογαλεΐδες
Γερμανικοί Ομοσπονδιακοί Σιδηρόδρομοι

[thumb|200px|Η "103" είχε κατασκευαστή την [Χένσελ, ήταν η σημαντικότερη μηχανή στα τραίνα *InterCity*]]
Η Deutsche Bundesbahn (Γερμανικοί Ομοσπονδιακοί Σιδηρόδρομοι) ήταν οι σιδηρόδρομοι της Δυτικής Γερμανίας από το 1949 και μετά. Η εταιρία ανηκε εξολοκλήρου στο Γερμανικό δημόσιο και είχε μονοπώλιο στην λειτουργία υπεραστικών δρομολογιων τραίνων. Έδρα της ήταν η Φρανκφούρτη. Το 1993 ξεκίνησε την λειτουργία τραίνων υψηλής ταχύτητας InterCity Express. Το 1994 ενώθηκαν με την Deutsche Reichsbahn (Γερμανικοί Αυτοκρατορικοί Σιδηρόδρομοι), που μετά το 1949 λειτουργούσε μόνο στην Ανατολική Γερμανία, και δημιουργήθηκαν οι νέοι Deutsche Bahn (Γερμανικοί Σιδηρόδρομοι). 

Κατηγορία:Σιδηροδρομικές μεταφορές στη Γερμανία
Κατηγορία:Πρώην επιχειρήσεις της Γερμανίας
Πιπέρι Κύθνου

Το **Πιπέρι**, επίσης γνωστό ως **Καλαπόδι**, είναι μικρή ακατοίκητη νησίδα των Κυκλάδων. Βρίσκεται νοτιοανατολικά της Κύθνου και βόρεια της Σερίφου, ενώ διοικητικά ανήκει στον δήμο Κύθνου. Λόγω του σχήματός του είναι γνωστό στους ναυτικούς και με την ονομασία Καλαπόδι. Τα ονόματά του οφείλονται στους δύο κατόχους του, στον Βενετό Piperi από το 1204 μ.Χ. και στον Έλληνα Καλαπόδη από το 1560 κ.ε. Κατά το παρελθόν χρησιμοποιήθηκε ως βοσκότοπος, ενώ το 1829 ναυάγησε και πνίγηκε στη συγκεκριμένη θαλάσσια περιοχή ο Έλληνας λόγιος Κωνσταντίνος Βαρδαλάχος.

Το 2000 το Πιπέρι συμπεριλήφθηκε με ΦΕΚ του ελληνικού κράτους στις νησίδες του Αιγαίου Πελάγους που αναγνωρίστηκαν ως ιδιαίτερου φυσικού κάλλους.

## Παραπομπές


## Πηγές
*
*Κουτελάκης Χαρ., Πιπέρι ή Καλαπόδι, www.academia.edu 

Κατηγορία:Βραχονησίδες της Κύθνου
Ναυμαχία του Κορακήσιου

Η **ναυμαχία του Κορακήσιου** πραγματοποιήθηκε το 67 π.Χ. ανάμεσα στους Ρωμαίους του Πομπήιου και τους Κίλικες πειρατές στο Κορακήσιον (σημερινή Αλάνυα) κατά τους πολέμους των Ρωμαίων για εξάλλειψη της πειρατείας στη Μεσόγειο.

Τον 1ο αιώνα π.Χ. η πειρατεία στο Μεσογειακό κόσμο ήταν σύνηθες φαινόμενο λόγω της κατάλυσης όλων των ισχυρών ελληνικών κρατιδίων και τη μικρή ναυτική ισχύ της Ρώμης. Η τελευταία όμως θέλησε να την εξαλλείψει την πειρατεία. Γι' αυτό το λόγο το 67 π.Χ., η Σύγκλητος έδωσε την αρχηγία για αυτή την εκστρατεία στον Πομπήιο. Ο τελευταίος διαίρεσε σε 13 περιοχές τη Μεσόγειο βάζοντας κι έναν στρατηγό σε κάθε περιοχή. Ο Πλούταρχος αναφέρει πως σε 40 μέρες κατάφερε να διώξει τους πειρατές από το Τυρρηνικό πέλαγος, το Λιβυκό πέλαγος, τα πελάγη στη Σαρδηνία, στην Κύρνο και στη Σικελία.

Οι πειρατές τότε κατευθύνθηκαν με τα πλοία τους στο Κορακήσιον. Ο Πομπήιος κι εκείνος κινήθηκε προς τα εκεί έχοντας πολλά πλοία, άνδρες αλλά και πολεμικές μηχανές. Στη ναυμαχία που ακολούθησε οι πειρατές ηττήθηκαν και μετά ο Ρωμαίος στρατηγός του νίκησε με το πεζικό του. Έτσι σε λιγότερο από τρεις μήνες ο Πομπήιος ολοκλήρωσε την καταστολή της πειρατείας. Στη συνέχεια τους πειρατές που είχε αιχμαλωτίσει αντί να τους θανατώσει τους εγκατέστησε σε διάφορες πόλεις και εκείνοι έμαθαν να καλλιεργούν.

## Δείτε επίσης

* Πειρατεία στον αρχαίο μεσογειακό κόσμο

## Πηγές

* Ιστορικές Σελίδες, τεύχος 30, Αύγουτος 2008

Κατηγορία:Μάχες ρωμαϊκού στρατού
Κατηγορία:Πειρατεία
PubMed Identifier

Ο αριθμός **PMID** (PubMed identifier ή PubMed unique identifier) είναι ένας μοναδικός αριθμός που αποδίδεται σε κάθε παράθεμα άρθρου επιστημονικού περιοδικού βιοιατρικής ή επιστημών ζωής της PubMed. Το σχετικό αρχείο *Pubmed Central* μπορεί να αποδώσει ένα επιπλέον αριθμό, το **PMCID** (*PubMed Central identifier*), οποίος συνήθως γράφεται με το πρόθεμα **PMC**. Ως προς το 2005, υπάρχουν χονδρικά 15 με 16 εκατομμύρια αριθμοί PMID σε χρήση, ξεκινώντας από τον αριθμό 1, ενώ προστίθενται περίπου 1 εκατομμύριο νέοι αριθμοί κάθε χρόνο. 

Η απόδοση αριθμού PMID ή PMCID σε μία δημοσίευση δεν συνεπάγεται κάτι για τον τύπο ή την ποιότητα του περιεχομένου. Αριθμοί PMID αποδίδονται και σε συντακτικά σημειώματα, επιστολές προς τον συντάκτη καθώς και σε οποιοδήποτε κομμάτι περιλαμβάνεται στο περιοδικό. Η ύπαρξη του PMID συνεχίζει να υφίσταται και για δημοσιεύσεις που αποσύρθηκαν (π.χ για απάτη, ανεπάρκεια). Η ανακοίνωση διορθώσεων σε πρωτότυπες δημοσιεύσεις μπορεί να λάβει ξεχωριστό αριθμό PMCID.

## Παραπομπές


## Εξωτερικοί σύνδεσμοι
* Ο ιστότοπος της PubMed
* Σύντομος τρόπος σύνδεσης χρησιμοποιώντας το PMID

Κατηγορία:Βιβλιοθηκονομία
Στρογγυλή Νισύρου

Η **Στρογγυλή** ή **Στρογγύλη** είναι νησίδα των Δωδεκανήσων. Βρίσκεται βόρεια της Νισύρου και ανατολικά του Γυαλιού και είναι ακατοίκητη. Διοικητικά ανήκει στον Δήμο Νισύρου. Το νησί είναι ηφαιστειογενές. 

Το νησί δημιουργήθηκε ως αποτέλεσμα της δράσης του ηφαιστειακού τόξου του νοτίου Αιγαίου. Είναι ουσιαστικά η κορυφή ενός ηφαιστειακό κώνου η οποία εξέχει πάνω από το νερό. Το νησί έχει ύψος 125 μέτρα πάνω από τη θάλασσα, ενώ η βάση του βρίσκεται στο πυθμένα της θάλασσας, σε βάθος 600 με 650 μέτρων. Δημιουργήθηκε πριν 50.000 με 30.000 χρόνια. Στην κορυφή του διαθέτει ένα μικρό κρατήρα, διαμέτρου περίπου 300 μέτρων. Στη βορειοδυτική πλευρά του κώνου, κάτω από το επίπεδο της θάλασσας, έχει βρεθεί άλλος ένας κρατήρας, διαμέτρου αρκετών μέτρων. Η σύστασή του είναι ανδεσιτική και έχει αποθέσεις ελαφρόπετρας.

Στον υποθαλάσσιο χώρο βορειοανατολικά της Στρογγυλής βρίσκεται η καλντέρα Άβυσσος. Βρίσκεται σε βάθος 600 με 700 μέτρων και έχει διαστάσεις 3 επί 4 χιλιόμετρα. Θεωρείται ότι η πηγή της μεγάλης ηφαιστειακής έκρηξης πριν 160.000 χρόνια που δημιούργησε τον ιγνιμβρίτη της Κω.


Αρχείο:Kos boat trip Strogyli 2.jpg
Αρχείο:Kos boat trip Strogyli 1.jpg


## Παραπομπές


Κατηγορία:Βραχονησίδες της Νισύρου
Αστακίδα

Η **Αστακίδα** είναι νησίδα των Δωδεκανήσων στο Καρπάθιο πέλαγος. Βρίσκεται βόρεια της Κάσου και βορειοδυτικά της Καρπάθου και έχει έκταση 0,984 τ.χλμ. Είναι η μεγαλύτερη από ένα σύμπλεγμα νησίδων, τα Αστακιδονήσια, το οποίο περιλαμβάνει επίσης το Αστακιδόπουλο (0,136 τ.χλμ), το Φωκά (0,025 τ.χλμ.) και το Νήμο (0,010 τ.χλμ.). Η Αστακίδα μαζί με τις παρακείμενες νησίδες αποτελεί βιότοπο Natura 2004, με κωδικό GR4210011, που περιλαμβάνει επίσης και άλλες βραχονησίδες του Αιγαίου. Σύμφωνα με την απογραφή του 2011 είναι ακατοίκητη και ανήκει στο δήμο Ηρωικής νήσου Κάσου.

## Παραπομπές


## Εξωτερικοί σύνδεσμοι
* Τα άγνωστα Αστακιδονήσια  από τον ιστότοπο Γεωδίφης 

Κατηγορία:Βραχονησίδες της Κάσου
Βραδύποδες λεμούριοι

Οι **Παλαιοπροπιθηκίδες** (Palaeopropithecidae) ή **βραδύποδες λεμούριοι** είναι εξαφανισμένη οικογένεια λεμούριων που περιέχει τέσσερα γένη. Παρά το κοινό τους όνομα δεν έχουν στενή σχέση με τους βραδύποδες αλλά είναι στενά συγγενικοί με τα υπόλοιπα είδη λεμούριων. Οι βραδύποδες λεμούριοι, όπως και οι υπόλοιποι εξαφανισμένοι λεμούριοι, γνωστοί συλλογικά ως *[[υποαπολιθωμένοι λεμούριοι]]*, είναι γνωστοί μόνο από υποαπολιθώματα ενώ πιστεύεται ότι εξαφανίστηκαν μετά την άφιξη των ανθρώπων στη Μαδαγασκάρη πριν από 2000 χρόνια.

## Ταξινόμηση
* **Τάξη [[Primates]]**
** **Υποτάξη [[Strepsirrhini]]**: μη τάρσιοι προπίθηκοι
*** **Ενδοτάξη [[Lemuriformes]]**
**** **Οικογένεια †Palaeopropithecidae**
***** Γένος †*[[Archaeoindris]]*
****** Είδος †*Archaeoindris fontoynonti*
***** Γένος †*[[Babakotia]]*
****** Είδος †*Babakotia radofilai*
***** Γένος †*[[Mesopropithecus]]*
****** Είδος †*Mesopropithecus dolichobrachion*
****** Είδος †*Mesopropithecus globiceps*
****** Είδος †*Mesopropithecus pithecoides*
***** Γένος †*[[Palaeopropithecus]]*
****** Είδος †*Palaeopropithecus ingens*
****** Είδος †*Palaeopropithecus kelyus*
****** Είδος †*Palaeopropithecus maximus*
**** Οικογένεια †Archaeolemuridae
**** Οικογένεια Cheirogaleidae: λεμούριοι νάνοι και λεμούριοι ποντικοί
**** Οικογένεια Daubentoniidae: άι-άι
**** Οικογένεια Lemuridae: λεμούριοι
**** Οικογένεια Lepilemuridae: παιχνιδιάρηδες λεμούριοι
**** Οικογένεια Indriidae
**** Οικογένεια †Megaladapidae
*** Ενδοτάξη Lorisiformes: λόρις, πότος, γαλάγοι και συγγενείς
** Υποτάξη Haplorrhini: τάρσιοι και πίθηκοι

## Παραπομπές
Αρτβίν

Το **Αρτβίν** (, , γεωργ. *ართვინი*, εκ παραφθοράς από το βυζαντινό *Αρδάον*) είναι πόλη της βορειοανατολικής Τουρκίας, χτισμένη στις όχθες του ποταμού Άκαμψι, κοντά στα σύνορα με τη Γεωργία. Αποτελεί πρωτεύουσα της ομώνυμης επαρχίας του διαμερίσματος της Μαύρης Θάλασσας.

## «Αδελφοποιημένες» πόλεις
*  Αχαλτσίχε, Γεωργία
*  Όσλο, Νορβηγία
*  Βατούμι, Γεωργία
*  Καζαμπλάνκα, Μαρόκο

## Παραπομπές


## Πηγές
* https://web.archive.org/web/20150920154607/http://tuikapp.tuik.gov.tr/adnksdagitapp/adnks.zul
* The Catholic Encyclopedia
* Karadeniz Ansiklopedik Sözlük.İstanbul. 2005. ISBN 975-6121-00-9.

Κατηγορία:Ασιατικές πόλεις της Τουρκίας
Ιωάννης της Κλίμακος

Ο Άγιος **Ιωάννης ο Σιναΐτης** (περ. 525-605) ή αλλιώς γνωστός και ως **Ιωάννης της Κλίμακος**, είναι Άγιος της Ορθόδοξης και της Καθολικής Εκκλησίας. Η Ορθόδοξη Εκκλησία τιμά τη μνήμη του στις 30 Μαρτίου.

Είναι γνωστός για το έργο του «Κλίμακα», κοινώς γνωστή και ως «*Κλίμακα του Ιωάννου*». Υπήρξε Ηγούμενος της Ιεράς Μονής Όρους Σινά.

## Γενικά βιογραφικά στοιχεία
Ο τόπος γέννησής του δεν είναι γνωστός, αλλά υπάρχουν διάφορες εκδοχές. Είναι γνωστό όμως ότι σε ηλικία 16 ετών έγινε δόκιμος Μοναχός στην Ιερά Μονή του Σινά και ασκήθηκε στην υπακοή κοντά στον Αββά Μαρτύριο. Μετά από τέσσερα χρόνια εκάρη Μοναχός και πήρε το όνομα Ιωάννης, ενώ στη συνέχεια χειροτονήθηκε Ιεροδιάκονος και Ιερομόναχος για τις ανάγκες της Μονής. Έμεινε στην αδελφότητα της Μονής Σινά για 19 χρόνια αφότου και αποβίωσε ο Γέροντάς του. 

Τότε, σε ηλικία 35 ετών μετά από ένα σύντομο εποικοδομητικό προσκυνηματικό ταξίδι στα πνευματικά κέντρα της εποχής του, αποσύρθηκε σε ερημική τοποθεσία στους πρόποδες του βουνού Σινά όπου ασκήθηκε αυστηρά στην ησυχία και τη μελέτη Πατερικών πνευματικών συγγραμμάτων. Η φήμη του ως αγίου πνευματικού ανδρός εξαπλώθηκε και έτσι μετά από 40 χρόνια άσκησης στην έρημο, δηλαδή σε ηλικία πλέον 75 ετών έγινε ηγούμενος της ιστορικής Μονής του Σινά ακούσια και κατόπιν πιέσεων. Έμεινε στη Μονή για 4 έτη ως ηγούμενος καθοδηγώντας την εκεί αδελφότητα και κατόπιν, αφήνοντας  αντικαταστάτη του τον αδελφό του Γεώργιο, αποσύρθηκε πίσω στην έρημο για μικρό χρονικό διάστημα, έως ότου απεβίωσε σε ηλικία περίπου 80 χρόνων.

## Έργο
Θεωρείται πως ο Άγιος Ιωάννης έφθασε σε υψηλά μέτρα αγιότητας με την άσκησή του, την υπακοή και τη βαθιά μελέτη των Πατερικών κειμένων. Ως βαθιά πνευματικός άνθρωπος καθοδήγησε πλήθος ψυχών στις μέρες του. Μέχρι σήμερα τα συγγράμματά του τυγχάνουν ευρείας χρήσης από τους πιστούς. Είναι ιδιαίτερα γνωστός για το έργο του Κλίμακα, από το οποίο πολλές φορές ονομάζεται "*Ιωάννης της Κλίμακος*". Η Κλίμακα είναι ένα βιβλίο που θεωρείται ότι έχει βοηθήσει πολλές ψυχές διαμέσου των αιώνων και μέχρι σήμερα διαβάζεται από τους πιστούς και ιδιαίτερα από τους Ορθόδοξους μοναχούς.

## Παραπομπές


## Βιβλιογραφία
* π. **Ευαγγέλου Κ. Πριγκιπάκη**, *Νηστεία και Πνευματική Ζωή. Η συμβολή της Νηστείας στην καλλιέργεια της Πνευματικής Ζωής κατά τον Όσιο Ιωάννη της Κλίμακος*, Ρέθυμνο 2002, σσ. 24 (όπου και περισσότερη βιβλιογραφία)

## Πηγές
* Πού βρίσκεται το κείμενο της Κλίμακος
* Ο ΒΙΟΣ ΤΟΥ ΑΓΙΟΥ ΙΩΑΝΝΟΥ ΤΟΥ ΣΙΝΑΪΤΟΥ 

## Εξωτερικοί σύνδεσμοι
* Orthodox Wiki - John Climacus
* Μυριοβίβλος
* Δ΄ ΚΥΡΙΑΚΗ ΤΩΝ ΝΗΣΤΕΙΩΝ - ΙΩΑΝΝΟΥ ΤΟΥ ΣΙΝΑΪΤΟΥ (Μονή Πετράκη)

Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Κατηγορία:Ιερά Μονή Αγίας Αικατερίνης Όρους Σινά
Άκαμψις

thumb|180px
Ο **Άκαμψις** (τουρκικά: Çoruh, ποντιακά: Άκαμψης, γεωργιανά: ჭოროხი, αρμενικά: Ճորոխ) είναι ποταμός στην περιοχή του Πόντου, στην Τουρκία και στη Γεωργία. Το μήκος του φτάνει τα 438 χλμ.. Οι πηγές του βρίσκονται στο έδαφος της Τουρκίας και συνεχίζει στο έδαφος της Γεωργίας.

## Παραπομπές


## Εξωτερικοί σύνδεσμοι
* 

Κατηγορία:Ποταμοί της Τουρκίας
Κατηγορία:Ποταμοί της Γεωργίας
Κατηγορία:Διεθνείς ποταμοί της Ασίας
Μπαρτίν

Το **Μπαρτίν** (τουρκ. Bartın), ελληνιστί Παρθένιος, είναι πόλη της βόρειας Τουρκίας, πρωτεύουσα της ομώνυμης επαρχίας.  Από εκεί περνά και ο ποταμός Μπαρτίν. Ιδρύθηκε από τους Έλληνες παρά τις εκβολές του ποταμού Παρθενίου κατά την αρχαία εποχή ως αποικία στον Εύξεινο Πόντο. 

## Παραπομπές


Κατηγορία:Ασιατικές πόλεις της Τουρκίας
Κατηγορία:Επαρχία Μπαρτίν
Αναστάσιος Μαυρομμάτης

Ο **Αναστάσιος** *"Τατσέλος"* **Μαυρομμάτης** (1814-1896), ήταν Έλληνας νομικός και πολιτικός.
## Βιογραφικά στοιχεία
Ήταν γιος του επίσης πολιτικού Γ. Μαυρομμάτη και σπούδασε νομικά. Ήταν πληρεξούσιος στην Η εν Αθήναις Β΄ Εθνική των Ελλήνων Συνέλευσις το 1862. Χρημάτισε νομάρχης Αχαΐας, Αττικής-Βοιωτίας, Αργολίδος, Φθιώτιδος, Κεφαλληνίας, Αρκαδίας, Κυκλάδων και Λακωνίας. Διετέλεσε γραμματέας σε πολλά υπουργεία και αστυνομικός διευθυντής Αθηνών και Πειραιώς. Τιμήθηκε με τον σταυρό των ταξιαρχών του τάγματος του Σωτήρος.
## Πηγές
*Ιστοσ. Elia.Org.Gr, Οικογένεια Μεγαπάνου Μαυρομμάτη

Κατηγορία:Έλληνες πληρεξούσιοι
Κατηγορία:Έλληνες νομικοί
Κατηγορία:Νομάρχες Αργολίδας και Κορινθίας
Κατηγορία:Νομάρχες Αρκαδίας
Κατηγορία:Νομάρχες Αττικής και Βοιωτίας
Κατηγορία:Νομάρχες Αχαΐας
Κατηγορία:Νομάρχες Κεφαλληνίας
Κατηγορία:Νομάρχες Κυκλάδων
Κατηγορία:Νομάρχες Λακωνίας
Κατηγορία:Νομάρχες Φθιώτιδας
Κατηγορία:Ταξιάρχης του Τάγματος του Σωτήρος
Α
Επαρχία Αμάσειας

Η **επαρχία Αμάσειας** είναι επαρχία της βόρειας Τουρκίας στις ακτές του Εύξεινου Πόντου. Την επαρχία διαρρέει ο ποταμός Γεσίλ Ιρμάκ. Η πρωτεύουσα της είναι η ομώνυμη πόλη της Αμάσειας. Η οποία αναφέρεται σε έγγραφα από την εποχή του Μεγάλου Αλεξάνδρου, και είναι γνωστή ως πατρίδα του μεγάλου αρχαίου γεωγράφου, Στράβωνα. Την περίοδο της Οθωμανικής Αυτοκρατορίας η περιοχή ήταν γνωστή για τους μεντρεσέδες, μουσουλμανικά ιεροσπουδαστήρια.

## Παραπομπές
Γεώργιος Μπάκος

Ο **Γεώργιος Μπάκος** (Αθήνα, 1892 - Στεφάνη Βοιωτίας, 1945) ήταν Έλληνας στρατιωτικός και συνεργάτης των δυνάμεων Κατοχής. Κατά το πρώτο διάστημα της Κατοχής διετέλεσε υπουργός των Στρατιωτικών στη δοσιλογική κυβέρνηση του Γεωργίου Τσολάκογλου.  

## Βιογραφία
Γεννήθηκε το 1892 στην Αθήνα. Πολέμησε στους Βαλκανικούς Πολέμους, στη Μικρασιατική εκστρατεία, καθώς και στον πόλεμο του 1940, ως διοικητής της 3ης Μεραρχίας. Μετά τη συνθηκολόγηση του 1941 έγινε υπουργός στη δοσιλογική κυβέρνηση του Γεωργίου Τσολάκογλου. Στη θέση αυτή παρέμεινε δύο χρόνια και φρόντισε για το μισθολόγιο των στρατιωτικών και για το κτίσιμο του νοσοκομείου ΝΙΜΤΣ (Νοσηλευτικό Ίδρυμα Μετοχικού Ταμείου Στρατού). Επίσης προσπάθησε να βοηθήσει οικονομικά ευέλπιδες που είχαν πολεμήσει στην Κρήτη και γυρνούσαν στην ηπειρωτική Ελλάδα σε πολύ κακή κατάσταση. 

Ο Μπάκος ήταν φανατικός γερμανόφιλος και πίστευε στη νίκη του Άξονα. Προσπάθησε, χωρίς επιτυχία, να δημιουργήσει την *Κυανόλευκη μεραρχία* στην οποία θα συμμετείχαν Έλληνες εθελοντές που θα πολεμούσαν στο ρωσικό μέτωπο μαζί με του Γερμανούς. Κατά τα Δεκεμβριανά συνελήφθη από δυνάμεις του ΕΛΑΣ και αφού κρατήθηκε όμηρος σε περιοχή της Πάρνηθας εκτελέστηκε, ύστερα από σύντομη δίκη, στις 6 Ιανουαρίου του 1945 στο χωριό Κρώρα.

## Παραπομπές

## Πηγή
* Ε/Ιστορικά, ένθετο εφημερίδας Ελευθεροτυπία, Γερμανική κατοχή-1941-1944

Κατηγορία:Ιστορία της Ελλάδας κατά τον Β΄ Παγκόσμιο Πόλεμο
Κατηγορία:Έλληνες αξιωματικοί του Στρατού Ξηράς
Κατηγορία:Έλληνες συνεργάτες της ναζιστικής Γερμανίας
Κατηγορία:Αντικομμουνιστές
Μπαρτίν (ποταμός)

Ο **ποταμός Μπαρτίν** (αρχαία ελληνικά: Παρθένιος), είναι ένα μικρό ποτάμι στην ανατολική περιοχή του Διαμερίσματος της Μαύρης Θάλασσας. Οι πηγές του βρίσκονται στα βουνά Ilgaz, στις επαρχίες Κασταμόνης και Καραμπούκ, προχωράει προς τα βόρεια, και εκβάλει στον Εύξεινο Πόντο.

Κατηγορία:Ποταμοί της Τουρκίας
ΑΜΑΝ

***ΑΜΑΝ*** (ή ***Α.Μ.Α.Ν.***) είναι ο τίτλος μιας κωμικής σατιρικής τηλεοπτικής εκπομπής που προβλήθηκε αρχικά από τους τηλεοπτικούς δείκτες του Mega Channel το 1997 και έπειτα από τη συχνότητα του ΑΝΤ1 για 3 σεζόν μέχρι το 2000. Παρουσιαστές ήταν ο Αντώνης Κανάκης και ο Σωτήρης Καλυβάτσης. Θεωρείται μια από τις πετυχημένες σατιρικές εκπομπές της εποχής, με ευρεία αποδοχή από το κοινό.

Η εκπομπή ήταν προγραμματισμένη να ξεκινήσει το φθινόπωρο του 1996 στο Mega, με παρουσιαστές τους κολλητούς φίλους Αντώνη Κανάκη, Σωτήρη Καλυβάτση και Αντώνη Παραρά. Όμως μετά από τον ξαφνικό θάνατο του τελευταίου, η εκπομπή αναβλήθηκε μέχρι την άνοιξη, όπου ξεκίνησε με παρουσιαστές μόνο τον Αντώνη Κανάκη και τον Σωτήρη Καλυβάτση. Τον Παραρά δεν τον αναπλήρωσε κανείς, μετά από κοινή απόφαση των δύο φίλων. Εικάζεται από τους οπαδούς ότι *Α.Μ.Α.Ν.* σημαίνει "Αντώνη Μας Άφησες Νωρίς" και αναφέρεται στον Αντώνη Παραρά, αν και οι δημιουργοί της εκπομπής έχουν αναφέρει πως δεν ήταν αυτή η πρόθεσή τους.

Η εκπομπή έκανε πρεμιέρα στις 14 Μαΐου 1997 και ολοκληρώθηκε στο τέλος Ιουνίου μετά από 9 επεισόδια. Η επιτυχία της εκπομπής οδήγησε σε δεύτερο κύκλο επεισοδίων, όμως το φθινόπωρο του 1997 ο ΑΝΤ1 κερδίζει με μεταγραφή τους *ΑΜΑΝ* γνωρίζοντας τεράστια επιτυχία για ακόμα 3 σεζόν μέχρι το καλοκαίρι του 2000. Έπειτα, οι Κανάκης-Καλυβάτσης μαζί με τον Γιάννη Σερβετά αποφάσισαν να ανανεώσουν το ραντεβού τους τη νέα σεζόν με την εκπομπή *Τα Καθάρματα*, η οποία αργότερα μετονομάστηκε *[[ΑΜΑΝ τα καθάρματα|ΑΜΑΝ Τα Καθάρματα]]*.

## Επισκόπηση εκπομπής
*Η 4η σεζόν αποτελείται από λιγότερα επεισόδια: μία εβδομάδα προβαλλόταν νέο επεισόδιο και μία εβδομάδα ένα επεισόδιο Best Of με σκετς από όλες τις σεζόν σχετικά με κάποιο επίκαιρο θέμα.

## Επεισόδια
### Α' Κύκλος (1996-97)

* Προβαλλόταν κάθε Τετάρτη στις 23:10.

### Β' Κύκλος (1997-98)
*Προβαλλόταν κάθε Τρίτη στις 22:45.

### Γ' Κύκλος (1998-99)
*Προβαλλόταν κάθε Τρίτη στις 23:00.
*Το 12ο επεισόδιο αποτελεί την ανασκόπηση του 1998, το οποίο προβλήθηκε Κυριακή στις 21:05.

### Δ' Κύκλος (1999-00)
*Προβαλλόταν κάθε Τρίτη στις 22:15.
*Το 7ο (εορταστικό) επεισόδιο προβλήθηκε εκτάκτως Σάββατο στις 21:05.
*Δεν προβλήθηκε επεισόδιο στις 7/12/1999 λόγω μετάδοσης διαγωνισμού ομορφιάς (Μις Γιανγκ - Μις Τουρισμός 2000).

## Παραπομπές


Κατηγορία:Ελληνικές σατιρικές εκπομπές
Πανελλήνιο πρωτάθλημα Δρόμου σε Ανώμαλο Έδαφος γυναικών

Το **Πανελλήνιο Πρωτάθλημα Δρόμου σε Ανώμαλο Έδαφος γυναικών** ήταν παλαιότερα γνωστό ως «πρωτάθλημα ανώμαλου δρόμου». Διεξάγεται από τον Σ.Ε.Γ.Α.Σ. και η πρώτη διοργάνωση γυναικών έγινε το 1949 με νικήτρια την Τασία Καρολόγου. Η ισχύουσα απόσταση που διανύουν οι γυναίκες είναι 8 χιλιόμετρα. Πολυνίκης αθλήτρια είναι η Άλκη Κατσικαδέλλη με εννέα νίκες που κατέκτησε το διάστημα 1960 έως 1970, ενώ το ρεκόρ συνεχόμενων κατακτήσεων με επτά (1971 ως 1977) κατέχει η Παρασκευή Μιχολίτση. Πρωταθλήτρια στον αγώνα του 2024 αναδείχθηκε, για τρίτη φορά στην καριέρα της, η Αναστασία Μαρινάκου εκπροσωπώντας τον Παναθηναϊκό Α.Ο..

Εκτός από την ατομική κατάταξη, υπάρχει και η ομαδική κατάταξη συλλόγων. Σε αυτή υπολογίζονται όσοι σύλλογοι εκπροσωπούνται από τουλάχιστον τρεις αθλητές τους στον αγώνα. Το άθροισμα των θέσεων που κατέκτησαν οι τρεις καλύτερες αθλήτριες ενός συλλόγου αποτελούν τη συνολική βαθμολογία του, και ο σύλλογος με τη μικρότερη βαθμολογία αναδεικνύεται νικητής. Πολυνίκης μεταξύ συλλόγων είναι ο Πανελλήνιος Γυμναστικός Σύλλογος με 14 κατακτήσεις, ενώ ο τρέχων πρωταθλητής σύλλογος στη διοργάνωση του 2025 είναι η Α.Ε.Κ. που κατέκτησε την τέταρτη ομαδική νίκη της.

## Πρωταθλητές

## Σύνολο πρωταθλημάτων ανά σύλλογο

## Παραπομπές


## Πηγές
* Εφημερίδα «Αθλητική Ηχώ»

## Εξωτερικοί σύνδεσμοι
* 

Α
*
Γ΄ Κατηγορία ποδοσφαίρου γυναικών Ελλάδας

Η **Γ΄ Εθνική Κατηγορία ποδοσφαίρου γυναικών** είναι το τρίτο τη τάξει πρωτάθλημα ποδοσφαίρου γυναικών στην Ελλάδα, μετά τη Β΄ Εθνική Κατηγορία, και διοργανώνεται από την Ελληνική Ποδοσφαιρική Ομοσπονδία (Ε.Π.Ο.). Την αγωνιστική περίοδο 2010–2011, το **Περιφερειακό Πρωτάθλημα** διασπάστηκε σε Β΄ Εθνική Κατηγορία και Γ΄ Εθνική Κατηγορία.

Το πρωτάθλημα της Γ΄ Εθνικής Κατηγορίας διεξάγεται με το σύστημα ομίλων, όπως και αυτό της Β΄ Εθνικής Κατηγορίας. Οι ομάδες για την αγωνιστική περίοδο 2010–2011, χωρίστηκαν σε 4 ομίλους των 4 ομάδων ο καθένας.

## Πρωταθλητές
### Γ΄ Εθνική Κατηγορία (2010–Σήμερα)

## Σημειώσεις


## Παραπομπές


## Εξωτερικοί σύνδεσμοι
* 

Κατηγορία:Ποδοσφαιρικές διοργανώσεις Ελλάδας (γυναικών)
Λάσα Πάφου

Η **Λάσα** είναι κοινότητα της επαρχίας Πάφου στην Κύπρο.
Προφανώς να πρόκειται για την αρχαία πόλη με το όνομα **Λάρισα**.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.

## Παραπομπές


Κατηγορία:Κοινότητες της Επαρχίας Πάφου
Λέενα Πέισα

Η ** Λέενα Πέισα** (φινλ. *Leena Peisa*) είναι Φινλανδή μουσικός, που παίζει πλήκτρα. Γεννήθηκε στις 16 Μαρτίου 1979 στη Βάνταα. Έγινε γνωστή όταν μπήκε στο μέταλ
συγκρότημα Lordi ως Αwa. 

Η Leena παίζει πιάνο από την ηλικία των 4, και από την εφηβεία της έχει παίξει σε κάποιες φινλανδικές μπάντες. Η πρώτη μπάντα στην οποία συμμετείχε ήτανε οι Punaiset Messiaat με του οποίους κυκλοφόρησε 3 άλμπουμ. Το 1998 η μπάντα διαλύθηκε και η Λέενα τελείωσε το σχολείο και σπούδασε κοινωνική και πολιτική αγωγή στο πανεπιστήμιο του Ελσίνκι. Το 2005 ο ιδρυτής των Punaiset Messiaat δημιούργησε μια νέα indie rock μπάντα, τους Dolchamar και έτσι η Leena μαζί τους ηχογράφησε το Rebela Sono, ένα άλμπουμ το 2005. 

Την ίδια χρονιά, ο Sampsa Astala της πρότεινε να μπεί στους Lordi, και έτσι έγινε. Ηχογράφησε κάποια σημεία από το επερχόμενο τους τότε "Arockalypse" και την επόμενη χρονιά η μπάντα πήρε την πρωτιά στον διαγωνισμό της Eurovision. Μετά την Eurovision ακολούθησαν πολλές περιοδείες ανά τον κόσμο. 

Στις 25 Ιουλίου 2012 μέσω της επίσημης ιστοσελίδας της μπάντας, η Awa θα έφευγε από το συγκρότημα, διότι όπως δήλωσε "το να συμμετέχεις σε μια μπάντα σαν τους Lordi, χρειάζεται μεγάλη σωματική και ψυχική δύναμη, κάτι που αυτή τη στιγμή εγώ δεν έχω." Η τελευταία της συναυλία με το συγκρότημα ήταν στις 11 Αυγούστου 2012. Αμέσως μετά την αποχώρησή της η Leena δημιούργησε ένα ανοιχτό προφίλ στο facebook για όλους τους φαν της ώστε να διατηρήσει επικοινωνία μαζί τους.

Για κάποια χρόνια μετα την αποχώρησή της, έμεινε στην Ιταλία με τον αρραβωνιαστικό της Cosimo Binetti, κιθαρίστα της Ιταλικής power metal μπάντας The Dogma.

Της αρέσει πολύ η φωτογραφία σαν χόμπι και έχει πτυχίο στην αισθητική. Φημολογείται ότι το 1996 είχε κερδίσει έναν τίτλο ομορφιάς στη χώρα της σε κάποια καλλιστεία.

Πλέον διαμένει και πάλι μόνιμα στη Φινλανδία και παίζει παράλληλα με την δουλειά της ως κοινωνική λειτουργός, με τον Sampsa Astala και τον Niko Hurme (ex- Lordi) στους Qma.

## Δισκογραφία
* Album με τους Punaiset Messiaat:
**Back In Business (Πίσω Στις Δουλειές) (1995)
**Lemmentykki (Το Κανόνι της Αγάπης) (1996)
**Αla Osta: Varasta (Μην αγοράζεις, κλέψε) (1997)

* Αlbum με τους Dolchamar:
** Rebela Sono (Ο ανυπότακτος ήχος) (2005)

* Αlbum με τους Lordi:
**The Arockalypse (Η Αροκάλυψη)
**Deadache (Πόνος Του Θανάτου)
**Babez For Breakfast (Μωρά Για Πρωινό)

### Singles
* Punaiset Messiaat
**Oma Rotta (Ο Αρουραίος Μου) (1996)
* Lordi
**Hard Rock Hallelujah (2006)
**Who's your Daddy? (Ποιος Είναι Ο Μπαμπάς Σου?) (2006)
**Would You Love A Monsterman(2006)
**It Snows In Hell (Χιονίζει Στην Κόλαση) (2006)
**They Only Come Out At Night (Βγαίνουν Μόνο Την Νύχτα) (2007)
**Beast Loose In Paradise (Τέρας Χαμένο Στον Παράδεισο) (2008)
**Bite It Like A Bulldog (Δαγκωσέ το σαν Μπουλντογκ) (2008)
**Deadache (Πόνος του Θανάτου) (2008)
**This Is Heavy Metal (Αυτό είναι Ηeavy Metal) (2010)

## Παραπομπές


Κατηγορία:Φινλανδοί μουσικοί
Ερρίκος Β΄ της Λωρραίνης

Ο **Ερρίκος Β΄** (8 Νοεμβρίου 1563 - 31 Ιουλίου 1624) από τον Οίκο της Λωρραίνης ήταν δούκας της Λωρραίνης (1608 - 1624). Οι δύο κόρες του έγιναν δούκισσες της Λωρραίνης μέσω γάμων· ήταν επίσης γαμπρός του βασιλιά της Γαλλίας Ερρίκου Δ΄. 

## Βιογραφία
Ήταν ο μεγαλύτερος γιος και διάδοχος του Καρόλου Γ΄ δούκα της Λωρραίνης και της Κλαυδίας των Βαλουά, κόρης του Ερρίκου Β΄ της Γαλλίας. Έγινε ο πρίγκιπας διάδοχος του δουκάτου από την ημέρα που γεννήθηκε.

## Οικογένεια
Νυμφεύτηκε στον πρώτο του γάμο την Αικατερίνη της Βουρβόνης (1559-1604) δούκισσα του Αλμπέρ, αδελφή του βασιλιά της Γαλλίας Ερρίκου Δ΄ και θεία του βασιλιά της Γαλλίας Λουδοβίκου ΙΓ΄ (1599). Η νύφη ήταν ήδη 40 ετών και απεβίωσε σε πέντε χρόνια, χωρίς να αποκτήσουν παιδιά.

Νυμφεύτηκε σε δεύτερο γάμο του (1606) τη Μαργαρίτα Γκονζάγκα, κόρη του Βιντσέντσο Α΄ δούκα της Μάντουα, με την οποία απέκτησε:
* Νικόλ 1608-1657, παντρεύτηκε τον Κάρολο Δ΄ δούκα της Λωρραίνης. 
* Κλαυδία-Φραγκίσκη 1612-1648, παντρεύτηκε τον Νικόλαο-Φραγκίσκο δούκα της Λωρραίνης.

## Πρόγονοι





## Παραπομπές


## Πηγές

Ερρίκος Β΄
Λουδοβίκος του Βωντεμόν

Ο **Λουδοβίκος της Λωρραίνης** (*Louis de Lorraine*, 27 Απριλίου 1500 - 23 Αυγούστου 1528) ήταν ευγενής από τη Λωρραίνη, διεκδικητής του βασιλείου της Νάπολης, τρίτος γιος του Ρενέ Β΄ δούκα της Λωρραίνης και της δεύτερης συζύγου του Φιλίππης του Χέλρε. 

## Βιογραφία
Η οικογένεια του είχε κληρονομικά δικαιώματα στην Νάπολη, όπου ο πατέρας του είχε γίνει βασιλιάς (1493), αλλά οι μεγάλες φιλοδοξίες του βασιλιά της Γαλλίας Καρόλου Η΄ κράτησαν τον Λουδοβίκο μακριά από το θρόνο. 

Με τον θάνατό του (1508) ο μεγαλύτερος αδελφός του Αντώνιος έγινε **δούκας της Καλαβρίας**, ενέργεια που έδειξε ότι διεκδικεί τον θρόνο της Νάπολης. Αρχικά είχε προορισμό για εκκλησιαστική σταδιοδρομία, λόγω του ότι ήταν μικρότερος γιος: έγινε επίσκοπος του Αγίου Μιχαήλ (1512)· τελικά εγκατέλειψε τα εκκλησιαστικά, παίρνοντας τον τίτλο του **κόμη του Βωντεμόν** (1522). Ήταν παρών, όταν ο βασιλιάς Φραγκίσκος Α΄ της Γαλλίας έμπαινε με τον στρατό του στην Ιταλία. Με το ξεκίνημα του πολέμου χρίστηκε από τον πάπα Κλήμη Ζ΄ βασιλιάς της Νάπολης και της Σικελίας. Το Σαλέρνο έπεσε στους κατακτητές στις 17 Μαρτίου 1527, αλλά η πολιορκία της Νάπολης από τους Γάλλους ήταν ανεπιτυχής· ο Λουδοβίκος της Λωρραίνης βρήκε τον θάνατο από επιδημία πανώλης που είχε πέσει στο στρατόπεδο.

## Πρόγονοι




## Αναφορές


Κατηγορία:Οίκος της Λωρραίνης
Γιγάντιο άι-άι

Το **γιγάντιο άι-άι** (*Daubentonia robusta*, *Ντωμπεντόνια η εύρωστη*) είναι εξαφανισμένος συγγενής του άι-άι, του μόνου άλλου είδος του γένους *[[Άι-άι|Δωβεντονία]]* (*Daubentonia*). Έζησε στη Μαδαγασκάρη, και φαίνεται ότι εξαφανίστηκε λιγότερο από 1.000 χρόνια πριν, αλλά είναι εντελώς άγνωστο εν ζωή και γνωστό μόνο από υποαπολιθωμένα κατάλοιπα.

Ως το 2004, τα κατάλοιπα του γιγάντιου άι-άι αποτελούνταν από 4 κοπτήρες, ένα κνημιαίο οστό, και μετακρανιακό υλικό. Υποαπολιθώματα του είδους έχουν βρεθεί στο νότιο και νοτιοανατολικό τμήμα της Μαδαγασκάρης, εκτός της σημερινής κατανομής του επιζώντος άι-άι. Με βάση μετρήσεις στη σιαγόνα και τους κοπτήρες, πιστεύεται ότι το γιγάντιο άι-άι είχε παρόμοια μορφολογία με αυτή του σύγχρονου άι-άι, όντας όμως 2 με 2,5 φορές μεγαλύτερο.

## Παραπομπές


Κατηγορία:Ντωμπεντονιίδες
Κατηγορία:Πανίδα της Μαδαγασκάρης
Vinci

Η **Vinci** είναι γαλλική κατασκευαστική εταιρία, η μεγαλύτερη διεθνώς στον κλάδο της. Ιδρύθηκε το 1899 με την ονομασία Société Générale d'Enterprises (SGE), το 2000 μετονομάστηκε σε Vinci. Απασχολεί πάνω από 179.000 άτομα και έχει τα περισσότερα έσοδα παγκοσμίως από κάθε άλλη κατασκευαστική εταιρεία.

Στην Ελλάδα, μαζί με την θυγατρική της εταιρία *Γέφυρα Α.Ε.*, κατασκεύασε την Γέφυρα Ρίου-Αντιρρίου. 

Αυτή την στιγμή στην ελλάδα διαχειρίζεται τον αυτοκινητόδρομο Κόρινθο-Κόρινθο-Πάτρα-Πύργος(Ολυμπία Οδός), Την γέφυρα Ρίου Αντιρρίου και τον αυτοκινητόδρομο Μαλιακός-Κλειδί (Αυτοκινητόδρομος Αιγαίου) με ποσοστό 15.28%.

Άλλα έργα της είναι το Κέντρο Ζωρζ Πομπιντού και το Σταντ ντε Φρανς.

## Παραπομπές


## Εξωτερικοί σύνδεσμοι
* 
* vinci.comκαθόλου|μικρογραφία|255x255εσ|Ολυμπία Οδός
thumb|Ένας πυλώνας της γέφυρας Ρίου-Αντιρρίου κατά την διάρκεια της κατασκευής της.
καθόλου|μικρογραφία|Σήραγγα τεμπών (Αυτοκινητόδρομος Αιγαίου)

Κατηγορία:Επιχειρήσεις της Γαλλίας
Κατηγορία:Κατασκευαστικές εταιρίες
Τσιγεροσαρμάς

Ο **τσιγεροσαρμάς** ή **τζιγεροσαρμάς** είναι γνήσιο θρακιώτικο φαγητό (από τη λέξη τσιγέρια = συκώτια) που μαζί με  το γεμιστό αρνί τρώγεται πολύ το Πάσχα στη Θράκη και συγκεκριμένα στην Κομοτηνή. Η γέμιση ενός τσιγεροσαρμά περιέχει κυρίως ρύζι και συκώτι. Εξωτερικά μοιάζει και με μεγάλο κεφτέ. Είναι πιάτο του οποίου η παρασκευή απαιτεί αρκετό κόπο, θεωρείται όμως ιδιαίτερα νόστιμο. Αποτελεί -κατά κοινή ομολογία- νοστιμότατο έδεσμα.

## Παραπομπές

Κατηγορία:Θράκη (διαμέρισμα)
Κατηγορία:Ελληνική κουζίνα
Κατηγορία:Κομοτηνή
Μάχη των Καννών (1018)

*Για τη μάχη τού [[Δεύτερος Καρχηδονιακός Πόλεμος|Β' Καρχηδονιακού Πολέμου]] το 216 π.Χ., δείτε [[Μάχη των Καννών]].*

Η **μάχη των Καννών** πραγματοποιήθηκε το 1018 ανάμεσα στους Ρωμαίους (Βυζαντινούς) τού κατεπάνω Βασίλειου Βοϊωάννη και τους Λομβαρδούς υπό την ηγεσία τού Μέλο του Μπάρι στις Κάννες, στην ίδια τοποθεσία στην οποία οι Ρωμαίοι είχαν καταστραφεί ολοσχερώς από τον Αννίβα. Το 1009 οι Λομβαρδοί με αρχηγό τον Μέλο, προσέλαβαν Νορμανδούς μισθοφόρους και επαναστάτησαν κατά τού Κατεπανάτου της Ιταλίας. Ο κατεπάνω Βασίλειος Βοϊωάννης με έναν μεγάλο στρατό συνάντησε τον αντίπαλο στρατό τού Μέλο στις Κάννες, και τον συνέτριψε. Μετά τη μάχη ο αρχηγός των Νορμανδών, ο Γιλβέρτος Ντρένγκοτ, πέθανε. Όμως οι Ρωμαίοι (Βυζαντινοί) δεν εκμεταλλεύτηκαν τη νίκη τους, λόγω της απειρίας των διαδόχων τού Βασιλείου Βοϊωάννη.

## Παραπομπές



## Πηγές

* Ιστορικές Σελίδες, τεύχος 35, Ιανουάριος 2009
* Στρατιωτική Ιστορία, εκδόσεις Περισκόπιο, τεύχος 165, Μάιος 2010

Κατηγορία:Μάχες της Βυζαντινής Αυτοκρατορίας
Κατηγορία:Λομβαρδοβυζαντινοί πόλεμοι
Alpine Holding

Η **Alpine Holding** είναι κατασκευαστική εταιρία με έδρα το Βαλζ (Wals) κοντά στο Σάλτσμπουργκ της Αυστρίας. Ιδρύθηκε το 1965 από την Ελληνικής καταγωγής οικογένεια Παππά και μέσα σε λίγα χρόνια έγινε μια από της μεγαλύτερες επιχειρήσεις της Αυστρίας. Το 2000 η οικογένεια πούλησε την εταιρία. Σήμερα απασχολεί 15.000 άτομα. Οι δραστηριότητες είναι το πλείστον στην κεντρική και ανατολική Ευρώπη. Ένα γνωστό έργο της εταιρίας είναι η κατασκευή του γηπέδου Αλιάντς Αρένα στο Μόναχο.

Κατηγορία:Κατασκευαστικές εταιρίες
Κατηγορία:Επιχειρήσεις της Αυστρίας